CELEX: 42005X1216(03)
Language: hr
Date: 2005-12-16 00:00:00
Title: Pravilnik br. 28 Gospodarske komisije Ujedinjenih naroda za Europu (UNECE) – Jedinstvene odredbe o homologaciji zvučno upozornih uređaja i motornih vozila s obzirom na njihove zvučne signale

11/Sv. 063
            
            
               HR
            
            
               Službeni list Europske unije
            
            
               44
            
         42005X1216(03)
   
               L 330/42
            
            
               SLUŽBENI LIST EUROPSKE UNIJE
            
            
               16.12.2005.
            
         Pravilnik br. 28 Gospodarske komisije Ujedinjenih naroda za Europu (UNECE) – Jedinstvene odredbe o homologaciji zvučno upozornih uređaja i motornih vozila s obzirom na njihove zvučne signale
   1.   PODRUČJE PRIMJENE
   Ovaj se Pravilnik primjenjuje na:
   1.1.   zvučno upozorne uređaje (1) koji rade na jednosmjernu ili izmjeničnu struju, odnosno stlačeni zrak, a namijenjeni su ugradnji u motorna vozila kategorija L3 do 5, M i N, osim mopeda (kategorije L1 i L2) (2);
   1.2.   zvučne signale (3) motornih vozila osim motocikala.
   I.   ZVUČNO UPOZORNI UREĐAJI
   
   2.   DEFINICIJE
   U smislu ovog Pravilnika, zvučno upozorni uređaji različitih „tipova” znači naprave koje se međusobno bitno razlikuju s obzirom na:
   2.1.   trgovački naziv ili oznaku;
   2.2.   načela djelovanja;
   2.3.   tip električnog napajanja (jednosmjerna ili izmjenična struja);
   2.4.   vanjski oblik kućišta;
   2.5.   oblik i dimenzije membrane/membrana;
   2.6.   oblik ili vrstu zvučnog izlaza/zvučnih izlaza;
   2.7.   nazivnu zvučnu frekvenciju ili nazivne zvučne frekvencije;
   2.8.   nazivni napon napajanja;
   2.9.   nazivni radni tlak za naprave koje se napajaju izravno iz vanjskog izvora komprimiranog zraka.
   2.10.   Zvučno upozorni uređaji namijenjeni su uglavnom:
   2.10.1.   motociklima snage manje ili jednake 7 kW (I. razred),
   2.10.2.   vozilima kategorija M i N i motociklima snage iznad 7 kW (II. razred)
   3.   ZAHTJEV ZA HOMOLOGACIJU
   Zahtjev za homologaciju tipa zvučno upozornog uređaja podnosi nositelj trgovačkog naziva ili oznake, ili njegov propisno ovlašteni zastupnik.
   3.2.   Zahtjevu se u tri primjerka prilažu:
   3.2.1.   opis tipa zvučno upozornog uređaja, s posebnim naglaskom na točke iz stavka 2.;
   3.2.2.   crtež koji između ostalog prikazuje poprečni presjek upozornog uređaja;
   3.2.3.   popis sastavnih dijelova korištenih u proizvodnji s odgovarajućim oznakama i naznakom uporabljenih materijala;
   3.2.4.   podroban crtež svih sastavnih dijelova korištenih u proizvodnji. Crteži prikazuju mjesto za homologacijski broj u odnosu na kružnicu homologacijske oznake.
   3.3.   Povrh toga, zahtjevu za homologaciju prilažu se dva uzorka tipa upozornog uređaja.
   3.4.   Prije izdavanja homologacije, nadležno tijelo provjerava postoje li zadovoljavajući dogovori za osiguranje učinkovitog nadzora sukladnosti proizvodnje.
   4.   OZNAKE
   4.1.   Uzorci zvučno upozornih uređaja za koje se zahtijeva homologacija nose proizvođačev trgovački naziv ili oznaku; ta oznaka mora biti jasno čitljiva i neizbrisiva.
   4.2.   Na svakom se uzorku nalazi dovoljno prostora za homologacijsku oznaku; navedeni se prostor naznačuje na crtežu iz stavka 3.2.2.
   5.   HOMOLOGACIJA
   5.1.   Ako uzorci za koje se zahtijeva homologacija udovoljavaju odredbama stavaka 6. i 7. u nastavku, homologacija se za taj tip upozornog uređaja izdaje.
   5.2.   Svakom se homologiranomu tipu dodjeljuje homologacijski broj. Njegove prve dvije znamenke (trenutačno 00 za pravilnik u njegovom izvornom obliku) naznačuju niz izmjena koje sadrže najnovije glavne tehničke izmjene pravilnika u trenutku izdavanja homologacije. Ista ugovorna stranka ne može dodijeliti isti broj drugom tipu zvučno upozornog uređaja.
   5.3.   Isti se broj homologacije može dodijeliti tipovima zvučno upozornog uređaja koji se razlikuju samo po nazivnom naponu, nazivnoj frekvenciji ili nazivnim frekvencijama, odnosno za uređaje iz stavka 2.8. po nazivnom radnom tlaku.
   5.4.   Obavijest o izdavanju, odbijanju, proširenju ili povlačenju homologacije, odnosno o konačnoj obustavi proizvodnje jednog tipa zvučno upozornog uređaja u skladu s ovim Pravilnikom, dostavlja se strankama Sporazuma koje primjenjuju ovaj Pravilnik putem obrasca koji odgovara predlošku iz Priloga 1. Pravilniku, kojem se prilažu crteži zvučno upozornog uređaja (koje dostavlja podnositelj zahtjeva za homologaciju) u formatu koji nije veći od A4 (210 × 297 mm) odnosno crteži presavijeni na taj format u mjerilu 1:1.
   5.5.   Na svaki se zvučno upozorni uređaj, koji odgovara tipu koji je homologiran u skladu s ovim Pravilnikom, na lako dostupnom mjestu koje je naznačeno na homologacijskom obrascu, postavlja međunarodna homologacijska oznaka koja se sastoji od:
   5.5.1.   kružnice u koju je upisano slovo „E”, iza kojega slijedi brojčana oznaka države koja je izdala homologaciju (4);
   5.5.2.   homologacijskog broja;
   5.5.3.   dodatne oznake u obliku broja s rimskim znamenkama koji označuje razred kojem zvučno upozorni uređaj pripada.
   5.6.   Homologacijska oznaka i dodatna oznaka moraju biti jasno čitljivi i neizbrisivi.
   5.7.   U odjeljku 1. Priloga 3. ovom Pravilniku navodi se primjer izgleda homologacijske oznake.
   6.   SPECIFIKACIJE
   6.1.   Opće specifikacije
   6.1.1.   Zvučno upozorni uređaj emitira neprekidan i jednoličan zvuk; njegov se zvučni spektar tijekom rada značajno ne mijenja.
   Kod upozornih uređaja koji rade na izmjeničnu struju, navedeni se zahtjev primjenjuje samo pri stalnoj brzini generatora unutar raspona koji se utvrđuje u stavku 6.2.3.2.
   6.1.2.   Upozorni uređaj ima takve zvučne (spektralna raspodjela zvučne energije, razina zvučnog pritiska) i mehaničke značajke da u navedenom redoslijedu uspješno prolazi ispitivanja u nastavku.
   6.2.   Mjerenje zvučnih značajki
   6.2.1.   Upozorni se uređaj po mogućnosti ispituje u okruženju bez odjeka. Međutim, može se ispitati i u polugluhoj komori ili na otvorenom (5). U tom se slučaju poduzimaju mjere opreza za sprečavanje odbijanja zvuka od tla u mjernom području (primjerice, postavljanjem više zaslona za apsorpciju zvuka). Provjerava se da sferno odstupanje nije veće od 1 dB u polukrugu polumjera najmanje 5 m do najviše frekvencije koja se mjeri, posebno u smjeru mjerenja te u visini mjerne opreme i mikrofona.
   Razina šuma okruženja je za najmanje 10 dB niža od mjerene razine zvučnoga tlaka.
   Uređaj koji se ispituje i mikrofon nalaze se na jednakoj visini. Ta je visina između 1,15 i 1,25 m. Os najveće osjetljivosti mikrofona podudara se sa smjerom najviše razine zvuka naprave.
   Mikrofon se namješta tako da je njegova membrana od izlazne ravnine zvuka iz naprave udaljena 2 ± 0,01 m. Kod naprava koje imaju nekoliko zvučnih izlaza, udaljenost se određuje u odnosu na ravninu zvučnog izlaza koji je najbliži mikrofonu.
   6.2.2.   Mjerenja zvučnog tlaka izvode se pomoću mjerača razine zvuka 1. razreda točnosti, u skladu sa specifikacijama Publikacije IEC-a br. 651, prvo izdanje (1979.). Sva se mjerenja izvode uz primjenu vremenske konstante „F”. Mjerenje skupne razine zvučnoga tlaka izvodi se pomoću ponderirajuće krivulje A. Spektar emitiranog zvuka mjeri se u skladu s Fourierovom transformacijom zvučnog signala. Mogu se uporabiti i filtri za trećinu oktave koji su u skladu sa specifikacijama Publikacije IEC-a br. 225, prvo izdanje (1966.):
   u tom se slučaju razina zvučnog tlaka u srednjem frekvencijskom pojasu od 2 500 Hz određuje dodavanjem kvadrata srednjih vrijednosti zvučnih tlakova u srednjim frekvencijskim pojasevima od 2 000, 2 500 i 3 150 Hz na svakoj trećini oktave.
   U svakom slučaju, samo se Fourierova metoda transformacije smatra referentnom metodom.
   6.2.3.   Zvučno upozorni uređaj napaja se strujom pri jednom od ispitnih napona:
   6.2.3.1.   u slučaju zvučno upozornih uređaja koji rade na jednosmjernu struju, pri naponu izmjerenom na priključku izvora električne energije od 13/12 nazivnog napona.
   6.2.3.2.   u slučaju zvučno upozornih uređaja koji rade na izmjeničnu struju, naprave se napajaju strujom preko električnog generatora tipa koji se u pravilu upotrebljava s tim tipom zvučno upozornog uređaja. Zvučne značajke zvučno upozornih uređaja zapisuju se za brzine električnoga generatora koje odgovaraju 50 %, 75 % i 100 % najveće moguće brzine navedene od strane proizvođača generatora za neprekidno djelovanje. Tijekom ovog ispitivanja, električni generator ne izlaže se nikakvom drugom električnom opterećenju. Ispitivanje izdržljivosti iz stavka 6.3. obavlja se pri brzini odabranoj s prethodnog popisa koju određuje proizvođač opreme.
   6.2.4.   Ako se za ispitivanje zvučno upozornog uređaja koji radi na istosmjernu struju uporabi izvor ispravljene struje, izmjenična komponenta napona izmjerenog na njegovim priključcima, kada upozorni uređaji rade, ne prelazi 0,1 volta između obje vršne vrijednosti.
   6.2.5.   Kod zvučno upozornih uređaja koji rade na jednosmjernu struju, otpor se spojnih kablova izražen u ohmima, uključujući priključke i kontakte, mora što više približiti vrijednosti od (0,10/12) × nazivni napon u voltima.
   6.2.6.   Upozorni se uređaj pomoću opreme koju odredi proizvođač čvrsto ugrađuje na nosač čija je masa najmanje deset puta veća od mase ispitivanog upozornog uređaja te nije manja od 30 kg. Povrh toga, treba osigurati da odbijanja zvuka na stranama nosača i njegove vlastite vibracije ne utječu značajno na rezultate ispitivanja.
   6.2.7.   Pod prethodno utvrđenim uvjetima, zvučni tlak ponderiran u skladu s krivuljom A ne smije prijeći sljedeće vrijednosti:
   
               (a)
            
            
               115 dB(A) za zvučno upozorne uređaje koji su načelno namijenjeni motociklima snage jednake ili manje od 7 kW;
            
         
               (b)
            
            
               118 dB(A) za zvučno upozorne uređaje koji su načelno namijenjeni vozilima kategorije M i N i motociklima snage iznad 7 kW.
            
         6.2.7.1.   Povrh toga, razina zvučnog tlaka u frekvencijskom pojasu od 1 800 do 3 550 Hz veća je od razine zvučnog tlaka bilo koje sastavnice pri frekvenciji iznad 3 550 Hz, i u svakom slučaju jednaka ili veća od:
   
               (a)
            
            
               95 dB(A) za zvučno upozorne uređaje koji su načelno namijenjeni motociklima snage jednake ili manje od 7 kW;
            
         
               (b)
            
            
               105 dB(A) za zvučno upozorne uređaje koji su načelno namijenjeni vozilima kategorije M i N te motociklima snage iznad 7 kW.
            
         6.2.7.2.   Zvučno upozorni uređaji koji ispunjavaju zvučne značajke iz stavka (b) mogu se upotrebljavati na vozilima iz stavka (a).
   6.2.8.   Prethodno navedene specifikacije također trebaju ispunjavati uređaji koji se podvrgavaju ispitivanju izdržljivosti iz stavka 6.3. u nastavku, pri čemu napon napajanja varira između 115 % i 95 % nazivnog napona za zvučno upozorne uređaje koji rade na istosmjernu struju, ili između 50 % i 100 % najveće brzine generatora koju navodi proizvođač za neprekidni rad zvučno upozornog uređaja koji radi na izmjeničnu struju.
   6.2.9.   Vremenska razlika između trenutka uključenja uređaja i trenutka kad razina zvuka postiže najmanju vrijednost koja se propisuje stavkom 6.2.7., ne prelazi 0,2 s kada se mjeri, pri temperaturi okoliša od 20 ± 5 °C. Navedena se odredba između ostalog primjenjuje na pneumatske i elektropneumatske upozorne uređaje.
   6.2.10.   Pneumatski i elektropneumatski upozorni uređaji moraju, pri radu pod uvjetima za napajanje električnom energijom koje određuje proizvođač, ispunjavati jednake zvučne zahtjeve koji se propisuju za električne zvučno upozorne uređaje.
   6.3.   Ispitivanje izdržljivosti
   6.3.1.   Zvučno upozorni uređaj napaja se strujom nazivnog napona i otpora spojnih kablova koji se propisuju stavcima od 6.2.3. do 6.2.5. te se uključuje:
   10 000 puta za zvučno upozorne uređaje koji su načelno namijenjeni motociklima snage jednake ili manje od 7 kW;
   50 000 puta za zvučno upozorne uređaje koji su načelno namijenjeni vozilima kategorije M i N te motociklima snage iznad 7 kW, svaki puta na jednu sekundu nakon čega slijedi razmak od četiri sekunde. Tijekom ispitivanja, zvučno upozorni uređaj ventilira se zračnom strujom brzine od približno 10 m/s.
   6.3.2.   Ako se ispitivanje izvodi u gluhoj komori, komora mora biti dovoljno velika da se osigura normalno širenje topline koju tijekom ispitivanja emitira upozorni uređaj.
   6.3.3.   Temperatura okoliša u prostoriji za ispitivanje iznosi između + 15 i + 30 °C.
   6.3.4.   Ako nakon polovice propisanog broja uključivanja, značajke u vezi s razinom zvuka nisu iste kao što su bile prije ispitivanja, zvučno upozorni uređaj može se podesiti. Nakon propisanog broja uključivanja te, po potrebi, dodatnog podešavanja, zvučno upozorni uređaj mora uspješno proći ispitivanje iz stavka 6.2.
   6.3.5.   Kod upozornih uređaja elektropneumatskog tipa, uređaj se nakon svakih 10 000 uključivanja može podmazati uljem koje je preporučio proizvođač.
   7.   PREINAKA I PROŠIRENJE HOMOLOGACIJE TIPA ZVUČNO UPOZORNOG UREĐAJA
   7.1.   O svakoj se preinaci tipa zvučno upozornog uređaja izvješćuje nadležno tijelo koje je homologiralo tip zvučno upozornog uređaja naprave. Nadležno tijelo može:
   7.1.1.   smatrati da obavljene preinake vjerojatno neće imati značajan negativni učinak;
   7.1.2.   ili od tehničke službe nadležne za provedbu ispitivanja zahtijevati novo izvješće.
   7.2.   Potvrda o homologaciji s podacima o preinakama ili odbijanju homologacije, dostavlja se strankama Sporazuma koje primjenjuju ovaj Pravilnik u skladu s postupkom iz stavka 5.4.
   7.3.   Nadležno tijelo koje izdaje proširenje homologacije, svakom obrascu za priopćavanje sastavljenom za takvo proširenje dodjeljuje serijski broj.
   8.   SUKLADNOST PROIZVODNJE
   Postupci sukladnosti proizvodnje u skladu su s postupcima iz Dodatka 2. Sporazumu (E/ECE/324-E/ECE/TRANS/505/2. revizija) uz sljedeće uvjete:
   8.1.   homologirani zvučno upozorni uređaji u smislu ovog Pravilnika proizvode se tako da odgovaraju homologiranom tipu i udovoljavaju uvjetima iz stavka 6.
   8.2.   nadležno tijelo koje je izdalo homologaciju tipa može u bilo koje vrijeme provjeriti postupke nadzora sukladnosti koji se primjenjuju u svim proizvodnim pogonima. Uobičajena učestalost navedenih provjera je jednom svake dvije godine.
   8.3.   Nositelj homologacije posebno:
   8.3.1.   osigurava postojanje postupaka za učinkovit nadzor kakvoće proizvoda,
   8.3.2.   ima pristup kontrolnoj opremi koja je potrebna za provjeru sukladnosti svakog homologiranog tipa,
   8.3.3.   osigurava bilježenje rezultata ispitivanja i dostupnost priloženih dokumenata tijekom razdoblja koje se određuje u skladu s upravnom službom,
   8.3.4.   analizira rezultate svih vrsta ispitivanja radi provjere i osiguravanja postojanosti značajki proizvoda, pri čemu se u obzir uzimaju odstupanja u industrijskoj proizvodnji,
   8.3.5.   osigurava provođenje dostatnog broja pregleda svih tipova zvučno upozornih uređaja radi osiguravanja sukladnosti svih zvučno upozornih uređaja u proizvodnji sa specifikacijama za zvučno upozorne uređaje za koje se zahtijeva homologacija tipa.
   8.3.6.   osigurava da se za svaku seriju uzoraka odnosno predmeta ispitivanja, za koje se dokaže odstupanje od odnosnog tipa ispitivanja, obavi još jedno uzorkovanje i dodatno ispitivanje. Poduzimaju se sve potrebne mjere za ponovnu uspostavu sukladnosti odgovarajuće proizvodnje.
   8.4.   Nadležno tijelo koje je dodijelilo homologaciju tipa, može u bilo koje vrijeme provjeriti sukladnost postupaka nadzora koji se primjenjuju na sve proizvodne jedinice.
   8.4.1.   Pri svakom se pregledu inspektoru daje na uvid proizvodna i ispitna dokumentacija.
   8.4.2.   Inspektor može nasumično odabrati uzorke koji se ispituju u laboratoriju proizvođača. Najmanji se broj uzoraka može odrediti u skladu s rezultatima provjere koju obavlja sam proizvođač.
   8.4.3.   Ako razina kakvoće nije zadovoljavajuća ili je potrebno provjeriti valjanost ispitivanja iz stavka 8.4.2., inspektor odabire uzorke koji se šalju tehničkoj službi koja je obavila homologacijska ispitivanja.
   8.4.4.   Nadležno tijelo može obaviti sva ispitivanja koja se propisuju ovim Pravilnikom.
   8.4.5.   Pregledi koje odobrava nadležno tijelo u pravilu se obavljaju jednom godišnje. Ako su rezultati pregleda negativni, nadležno tijelo osigurava poduzimanje svih potrebnih mjera za što bržu ponovnu uspostavu sukladnosti proizvodnje.
   9.   KAZNE ZA NESUKLADNOST PROIZVODNJE
   9.1.   Homologacija izdana za tip zvučno upozornog uređaja u skladu s ovim Pravilnikom može se povući ako nisu ispunjeni uvjeti iz stavka 8.1. ili ako zvučno upozorni uređaj nije prošao provjere iz stavka 8.2.
   9.2.   Ako jedna stranka Sporazuma koja primjenjuje ovaj Pravilnik povuče homologaciju koju je prethodno izdala, o tomu bez odgode obavještava druge ugovorne stranke koje primjenjuju ovaj Pravilnik putem preslike potvrde o homologaciji na kraju koje je uz potpis i datum velikim slovima napisano: „HOMOLOGACIJA POVUČENA”.
   10.   KONAČNA OBUSTAVA PROIZVODNJE
   Obustavi li nositelj homologacije koja je izdana u skladu s ovim Pravilnikom u potpunosti proizvodnju tipa zvučno upozornog uređaja, o tomu obavješćuje tijelo koje je homologaciju izdalo. Po primitku priopćenja, navedeno tijelo obavještava druge stranke Sporazuma koje primjenjuju ovaj Pravilnik putem preslike homologacijskog obrasca na kraju kojeg je uz potpis i datum velikim slovima napisano: „PROIZVODNJA OBUSTAVLJENA”
   II.   ZVUČNI SIGNALI NA MOTORNIM VOZILIMA
   
   11.   DEFINICIJE
   U smislu ovog Pravilnika,
   11.1.   „homologacija motornog vozila” znači homologacija tipa vozila s obzirom na njegov zvučni signal;
   11.2.   „tip vozila” znači vozila koja se od drugih vozila bitno ne razlikuju s obzirom na:
   11.2.1.   broj i tip/tipove upozornih uređaja koji su postavljeni na vozilo;
   11.2.2.   opremu koja se koristi za postavljanje upozornih uređaja na vozilo;
   11.2.3.   položaj upozornih uređaja na vozilu;
   11.2.4.   tvrdoću sastavnih dijelova konstrukcije na koju se ugrađuje jedan ili više upozornih uređaja;
   11.2.5.   oblik i materijale od kojih je izrađena karoserija na prednjem dijelu vozila, a koji bi mogli utjecati na razinu emitiranog zvuka jednog ili više upozornih uređaja te prouzročiti učinak prigušenja.
   12.   ZAHTJEV ZA HOMOLOGACIJU
   12.1.   Zahtjev za homologaciju tipa vozila s obzirom na njegove zvučne signale, podnosi proizvođač vozila ili njegov propisno ovlašteni zastupnik;
   12.2.   Zahtjevu se u tri primjerka prilažu:
   12.2.1.   opis tipa vozila s obzirom na stavke iz stavka 11.2.;
   12.2.2.   popis sastavnih dijelova koji su neophodni za prepoznavanje jednog ili više upozornih uređaja koji se mogu ugraditi na vozilo;
   12.2.3.   crteži koji prikazuju položaj jednog ili više upozornih uređaja i njegove/njihove ugradnje na vozilo.
   12.3.   Uzorak tipa vozila za homologaciju dostavlja se tehničkoj službi koja je nadležna za provedbu homologacijskih ispitivanja.
   13.   HOMOLOGACIJA
   13.1.   Ako tip vozila za koji se zahtijeva homologacija u skladu s ovim Pravilnikom, ispunjava zahtjeve iz stavaka 14. i 15., izdaje se homologacija se za taj tip vozila.
   13.2.   Svakom se homologiranomu tipu dodjeljuje homologacijski broj. Njegove prve dvije znamenke (trenutačno 00 za pravilnik u njegovom izvornom obliku) naznačuju niz izmjena koje sadrže najnovije glavne tehničke izmjene pravilnika u trenutku izdavanja homologacije. Ista ugovorna stranka ne može dodijeliti isti broj drugom tipu vozila.
   13.3.   Obavijest o izdavanju, odbijanju, proširenju ili povlačenju homologacije, odnosno o konačnoj obustavi proizvodnje jednog tipa vozila u skladu s ovim Pravilnikom, dostavlja se strankama Sporazuma koje primjenjuju ovaj Pravilnik putem obrasca koji odgovara predlošku iz Priloga 2. Pravilniku, uz koji se prilažu crteži (koje dostavlja podnositelj zahtjeva za homologaciju) u formatu koji nije veći od A4 (210 × 297 mm) ili crteži presavijeni na taj format u odgovarajućem mjerilu.
   13.4.   Na svakom se vozilu koje odgovara tipu vozila homologiranom u skladu s ovim Pravilnikom, na lako dostupnom mjestu koje je naznačeno na homologacijskom obrascu, postavlja međunarodna homologacijska oznaka koja se sastoji od:
   13.4.1.   kružnice u koju je upisano slovo „E”, iza kojega slijedi brojčana oznaka države koja je dodijelila homologaciju (6);
   13.4.2.   broja ovog Pravilnika koji se nalazi desno od kružnice iz stavka 13.4.1.
   13.5.   Ako vozilo odgovara tipu vozila koje je homologirano u skladu s drugim pravilnikom/pravilnicima koji je/su priložen/priloženi Sporazumu, u državi koja je dodijelila homologaciju u skladu s ovim Pravilnikom, oznaka iz stavka 13.4. ne ponavlja se; u tom se slučaju u okomite stupce na desnoj strani oznake iz stavka 13.4. stavljaju dodatni brojevi i oznake svih pravilnika u skladu s kojima je homologacija dodijeljena u državi koja je dodijelila homologaciju u skladu s ovim Pravilnikom.
   13.6.   Homologacijska oznaka mora biti jasno čitljiva i neizbrisiva.
   13.7.   Homologacijska se oznaka postavlja uz ili na pločicu s podacima o vozilu.
   13.8.   U odjeljku II. Priloga 3. ovom Pravilniku prikazan je primjer rješenja homologacijske oznake.
   13.9.   Prije izdavanja homologacije, nadležno tijelo provjerava postoje li zadovoljavajući dogovori za osiguranje učinkovitog nadzora sukladnosti proizvodnje.
   14.   SPECIFIKACIJE
   Vozilo ispunjava sljedeće specifikacije:
   14.1.   Tip zvučno upozornog uređaja/zvučno upozornih uređaja (ili sustav) koji je/su postavljen/postavljeni na vozilo je tip koji je homologiran u skladu s ovim Pravilnikom.
   Zvučno upozorni uređaji II. razreda koji su homologirani u skladu s ovim Pravilnikom u njegovom izvornom obliku te stoga u homologacijskoj oznaci nemaju oznaku II., mogu se i dalje postavljati na tipove vozila za koje se zahtijeva homologacija u skladu s ovim Pravilnikom.
   14.2.   Ispitni napon odgovara naponu koji se propisuje stavkom 6.2.3. ovog Pravilnika.
   14.3.   Mjerenja zvučnoga tlaka obavljaju se u uvjetima iz stavka 6.2.2. ovog Pravilnika.
   14.4.   Razina zvučnog tlaka uređaja ponderiranog u skladu s krivuljom A, koja je postavljena na vozilo, mjeri se na udaljenosti od 7 m od prednjeg dijela vozila na otvorenom (7), pri čemu tlo mora biti što ravnije te, kad je riječ o napravama koje rade na istosmjernu struju, motor mora biti isključen.
   14.5.   Mikrofon mjerne naprave namješta se približno u sredinu uzdužne ravnine vozila.
   14.6.   Razina zvučnog tlaka pozadinske buke i vjetra mora biti za najmanje 10 dB (A) niža od zvuka koji se mjeri.
   14.7.   Najviša se razina zvučnoga tlaka traži od 0,5 do 1,5 m iznad tla.
   14.8.   Najviša razina zvučnoga tlaka (14.7.) ispitanog zvučnog signala, izmjerena pod uvjetima iz stavaka 14.2. do 14.7. najmanje je:
   
               (a)
            
            
               jednaka 83 dB(A) i ne prelazi 112 dB(A) za signale motocikala snage jednake ili manje od 7 kW;
            
         
               (b)
            
            
               jednaka 93 dB te iznosi najviše 12 dB(A) za signale vozila kategorija M i N (8) i motocikle snage iznad 7 kW.
            
         15.   PREINAKE I PROŠIRENJE HOMOLOGACIJE TIPA VOZILA
   15.1.   O svakoj se preinaci tipa vozila izvješćuje nadležno tijelo koje je homologiralo tip vozila. Navedeno tijelo tada može:
   15.1.1.   smatrati da obavljene preinake vjerojatno neće imati značajan negativni učinak te da vozilo u svakom slučaju još uvijek ispunjava zahtjeve; ili
   15.1.2.   od tehničke službe nadležne za provedbu ispitivanja zahtijevati novo izvješće o ispitivanju.
   15.2.   Obavijest o potvrdi homologacije s podacima o preinakama ili odbijanju homologacije, dostavlja se ugovornim strankama Sporazuma koje primjenjuju ovaj Pravilnik u skladu s postupkom iz stavka 13.3.
   15.3.   Nadležno tijelo koje izdaje proširenje homologacije svakom obrascu za proširenje dodjeljuje serijski broj.
   16.   SUKLADNOST PROIZVODNJE
   Postupci sukladnosti proizvodnje u skladu su s postupcima iz Dodatka 2. Sporazumu (E/ECE/324-E/ECE/TRANS/505/2. revizija) uz sljedeće uvjete:
   16.1.   vozilo koje se homologira u skladu s ovim Pravilnikom proizvodi se tako da odgovara odobrenom tipu i ispunjava uvjete iz stavka 14.
   16.2.   nadležno tijelo koje je izdalo homologaciju tipa može u bilo koje vrijeme provjeriti postupke nadzora sukladnosti koji se primjenjuju u svim proizvodnim pogonima. Uobičajena učestalost navedenih provjera je jednom u dvije godine.
   16.3.   nositelj homologacije posebno:
   16.3.1.   osigurava postojanje postupaka za učinkoviti nadzor kakvoće vozila za sve vidove koji su bitni za sukladnost sa zahtjevima iz stavka 14.,
   16.3.2.   osigurava provođenje dostatnog broja pregleda svih tipova zvučno upozornih uređaja s obzirom na broj i tip zvučno upozornog uređaja, kako bi osigurao sukladnost svih zvučno upozornih uređaja u proizvodnji sa specifikacijama zvučno upozornih uređaja za koje se zahtijeva homologacija tipa.
   16.3.3.   osigurava poduzimanje svih potrebnih mjera za ponovnu uspostavu sukladnosti odgovarajuće proizvodnje ako se pregledima obavljenim u skladu sa stavkom 16.3.2. dokaže odstupanje jednog ili više vozila od zahtjeva iz stavka 14.,
   16.4.   nadležno tijelo koje je dodijelilo homologaciju tipa može u bilo koje vrijeme provjeriti postupke nadzora sukladnosti koji se koriste u svim proizvodnim jedinicama. Navedeno tijelo također može obaviti nasumične preglede serijski proizvedenih vozila s obzirom na zahtjeve iz stavka 14.
   16.5.   ako rezultati provjera i pregleda u skladu sa stavkom 16.4. nisu zadovoljavajući, nadležno tijelo osigurava poduzimanje svih potrebnih mjera za što bržu uspostavu sukladnosti proizvodnje.
   17.   KAZNE ZA NESUKLADNOST PROIZVODNJE
   17.1.   Homologacija koja je izdana za tip vozila u skladu s ovim Pravilnikom može se povući ako nisu ispunjeni uvjeti iz stavka 16.1. ili vozilo nije prošlo preglede iz stavka 16.2.
   17.2.   Ako jedna stranka Sporazuma koja primjenjuje ovaj Pravilnik povuče homologaciju koju je prethodno izdala, o tomu bez odgode obavještava druge ugovorne stranke koje primjenjuju ovaj Pravilnik putem preslike homologacijskog obrasca na kraju kojeg je uz potpis i datum velikim slovima napisano: „HOMOLOGACIJA POVUČENA”.
   18.   NAZIVI I ADRESE TEHNIČKIH SLUŽBA NADLEŽNIH ZA PROVEDBU HOMOLOGACIJSKIH ISPITIVANJA TE NADLEŽNIH ADMINISTRATIVNIH TIJELA
   Ugovorne stranke Sporazuma koje primjenjuju ovaj Pravilnik Tajništvu Ujedinjenih naroda dostavljaju nazive i adrese tehničkih službi nadležnih za provođenje homologacijskih ispitivanja te administrativnih službi koje izdaju homologaciju i kojima se moraju poslati potvrde o homologaciji, odbijanju ili povlačenju homologacije, koje su izdane u drugim državama.
   
      (1)  Zvučnom signalnom napravom smatra se naprava s nekoliko zvučnih izlaza i jednim izvorom energije.
   
      (2)  Kako je utvrđeno u Konsolidiranoj rezoluciji (R.E. 3).
   
      (3)  Zvučna signalna naprava koju čini nekoliko pojedinačnih jedinica koje emitiraju zvučni signal i koje se uključuju istodobno pomoću jedne funkcije, smatra se zvučnim signalnim sustavom.
   
      (4)  1 za Njemačku, 2 za Francusku. 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35 do 36 (prazno), 37 za Tursku, 38 do 39 (prazno), 40 za bivšu jugoslavensku republiku Makedoniju, 41 (prazno), 42 za Europsku zajednicu (homologacije izdaju njezine države članice koristeći odnosne oznake ECE-a), 43 za Japan, 44 (prazno), 45 za Australiju, 46 za Ukrajinu i 47 za Južnu Afriku. Naknadni brojevi dodjeljuju se drugim državama u kronološkom redu u kojem iste ratificiraju ili pristupe Sporazumu o donošenju jedinstvenih tehničkih uvjeta za vozila na kotačima, opremu i dijelove koji se mogu ugraditi i/ili upotrijebiti na vozilu s kotačima i uvjete za uzajamno priznavanje izdane homologacije na temelju tih propisa, te tako dodijeljene brojeve glavni tajnik Ujedinjenih naroda dostavlja ugovornim strankama Sporazuma.
   
      (5)  Navedeni prostor može primjerice biti otvoreni prostor polumjera 50 metara, čiji središnji dio mora biti gotovo vodoravan u polumjeru od najmanje 20 m; površina je betonska, asfaltna ili iz sličnog materijala i nije pokrivena pršićem, visokom travom, rahlom zemljom ili pepelom. Mjerenja se obavljaju za vedrog dana. U blizini zvučne signalne naprave ili mikrofona ne smije biti niti jedne druge osobe osim promatrača koji očitava vrijednost mjerne naprave, budući da prisutnost gledatelja u blizini zvučne signalne naprave ili mikrofona može znatno utjecati na vrijednosti očitane na mjernom instrumentu. Pri očitavanju vrijednosti, zanemaruje se svaka vršna vrijednost koja se ne čini povezanom s općom razinom zvuka.
   
      (6)  Vidjeti stavak 5.5.1., bilješku 1.
   
      (7)  Vidjeti stavak 6.2.1., bilješku 2.
   
      (8)  Vidjeti stavak 5.5.1., bilješku 1.
   PRILOG 1.
   (Najveći format: A4 (210 × 297 mm))
   
               
                  
            
            
               Naziv nadležnog tijela
            
         
               Obavijest o izdavanju homologacije (odbijanju ili povlačenju homologacije, konačnoj obustavi proizvodnje ili proširenju homologacije) tipa zvučno upozornog uređaja za motorna vozila u skladu s Pravilnikom br. 28
            
         
               Homologacijski broj: …
            
            
               Broj proširenja: …
            
         1.   Trgovački naziv ili oznaka: …
   2.   Tip (elektropneumatska, elektromagnetska naprava s rezonatorom, elektromagnetska truba itd., što pokazuje je li riječ o upozornom uređaju za motorna vozila s jednim ili više tonova): …
   3.   Naziv i adresa proizvođača: …
   4.   Ako je potrebno, ime i adresa zastupnika proizvođača: …
   5.   Kratak opis upozornih uređaja: …
   6.   Napon(i) napajanja: …V (1)
   
   7.   Nazivni radni tlak(ovi): … kg/cm2
       (1)
   
   8.   Nazivna frekvencija (ili frekvencije): …Hz (1)
   
   9.   Geometrijske značajke (unutarnja dužina i promjer) priključnoga voda koji povezuje kompresor ili napravu za upravljanje i zvučno upozorni uređaj napravu: …
   10.   Dostavljeno na homologaciju dana: …
   11.   Tehnička služba koja je nadležna za provedbu homologacijskih ispitivanja: …
   12.   Datum izvješća koje je izdala navedena služba: …
   13.   Broj izvješća koje je izdala navedena služba: …
   14.   Homologacija izdana/odbijena (1):
   15.   Mjesto: …
   16.   Datum: …
   17.   Potpis: …
   18.   Ovoj se izjavi prilaže popis dokumenata iz homologacijske dokumentacije dostavljene nadležnom tijelu koje je izdalo homologaciju.
   
      (1)  Prekrižiti nepotrebno.
   PRILOG 2.
   (Najveći format: A4 (210 × 297 mm))
   
               
                  
            
            
               Naziv nadležnog tijela
            
         
               Obavijest o izdavanju homologacije (odbijanju ili povlačenju homologacije, konačnoj obustavi proizvodnje ili proširenju homologacije) tipa zvučno upozornog uređaja za motorna vozila u skladu s Pravilnikom br. 28
            
         
               Homologacijski broj: …
            
            
               Broj proširenja: …
            
         1.   Trgovački naziv ili oznaka vozila: …
   2.   Tip vozila: …
   3.   Naziv i adresa proizvođača: …
   4.   Ako je potrebno, ime i adresa zastupnika proizvođača: …
   5.   Tip(ovi) upozornih uređaja (1): …
   6.   Vrijednosti razine zvuka: …
   7.   Dostavljeno na homologaciju dana: …
   8.   Tehnička služba nadležna za provedbu homologacijskih ispitivanja: …
   9.   Datum izvješća koje je izdala navedena služba: …
   10.   Broj izvješća koje je izdala navedena služba: …
   11.   Homologacija dodijeljena/odbijena (2):
   12.   Mjesto: …
   13.   Datum: …
   14.   Potpis: …
   15.   Ovoj se izjavi prilaže popis dokumenata iz homologacijske dokumentacije dostavljene nadležnom tijelu koje je izdalo homologaciju.
   
      (1)  Označuju homologacijske brojeve.
   
      (2)  Prekrižiti nepotrebno.
   PRILOG 3.
   I.   POSTAVLJANJE HOMOLOGACIJSKE OZNAKE ZA ZVUČNO UPOZORNI UREĐAJ
   (vidjeti stavak 5.5. ovog Pravilnika)
   
      
   Gornja homologacijska oznaka postavljena na zvučno upozornom uređaju označava da je zvučna signalna naprava I. razreda homologirana u Nizozemskoj (E4) pod homologacijskim brojem 002439. Prve dvije znamenke homologacijskog broja naznačuju da je homologacija izdana u skladu sa zahtjevima iz Pravilnika br. 28 u njegovom izvornom obliku.
   
      Napomena
   
   Homologacijski broj stavlja se pokraj kružnice te iznad ili ispod slova „E” ili lijevo ili desno od tog slova. Znamenke homologacijskog broja moraju biti na istoj strani u odnosu na slovo „E” te poredane u istom smjeru. Treba izbjegavati upotrebu rimskih brojeva za homologacijske brojeve kako bi se isključila svaka zamjena s drugim oznakama.
   II.   POSTAVLJANJE HOMOLOGACIJSKE OZNAKE ZA VOZILA S OBZIROM NA NJIHOVE ZVUČNE SIGNALE
   (vidjeti stavak 13.4. ovog Pravilnika)
   
      Uzorak A
   
   
      
   Gornja homologacijska oznaka postavljena na vozilo pokazuje da je predmetni tip vozila homologiran u Nizozemskoj (E4) u skladu s Pravilnikom br. 28 s obzirom na njegove zvučne signale.
   
      Uzorak B
   
   
      
   Gornja homologacijska oznaka postavljena na vozilo pokazuje da je odnosni tip vozila homologiran u Nizozemskoj (E4) u skladu s pravilnicima br. 28 i 24, s obzirom na njegove zvučne signale i emisije zagađivača iz dizelskog motora. U drugom spomenutom Pravilniku je ispravljena vrijednost faktora apsorpcije 1,30 m-1.